כנס ההשקעות הבינלאומי GoforIsrael יתקיים השנה בעיר Jinan, בירת המחוז Shandong שנמצא אי שם בסין. כנס ההשקעות GoforIsrael מתקיים זה מספר שנים והשנה יתארחו בו כ-100 חברות היי-טק ישראליות ו-1,000 משקיעים סינים.
כנס ההשקעות הבינלאומי GoforIsrael יתקיים בפעם השלישית מחוץ לגבולות ישראל, ב- 28 במאי, בעיר גי'נאן (Jinan) בסין, בירת מחוז שנדונג (Shandong). מחוז שנדונג המתועש, מונה כ-100 מליון תושבים ומשתרע על שטח של לא פחות מ-160,000 קמ"ר ונהנה מתוצר מקומי בשווי של 1.1 טריליון דולר, השלישי בגודלו בסין.
השנה, כ-100 חברות הייטק וסטארט-אפים ישראלים יגיעו לסין על מנת להשתתף בכנס, שיציג את מיטב החדשנות הישראלית בתחומים רבים ומגוונים כמו: טכנולוגיות ייצור מתקדם, IT, מדעי החיים, טכנולוגיות מים, קלינטק, אגריטק, אנרגיה, ועוד. היזמים הישראלים ייפגשו במהלך הכנס עם יותר מ-1,000 משקיעים בפגישות 1:1. הכנס כאמור, הוא פרי יוזמה משותפת של בית ההשקעות קוקירמן וקרן Catalyst יחד עם Shandong Guohui, זרוע ההשקעות של מחוז שנדונג, ו-Jinan Pioneer Area.
הקשרים שבין ישראל לסין מתהדקים מיום ליום, היזמים והמשקיעים הסינים רואים בפיתוחים הישראלים כפורצי דרך ועל כן שיתוף הפעולה בין המדינות מועיל לשני הצדדים, סין זוכה בהטמעה של פיתוחים ישראלים פורצי דרך לצד פתיחת משרדי מחקר ופיתוח התורמים לכלכלה הישראלית ובמקביל היזמים הישראליים נחשפים למשקיעים פוטנציאלים רבים שעוזרים לחברות הסטראט-אפ והיזמים להמשיך לעבוד ולפתח.
אדי קוקירמן, יו"ר בית ההשקעות קוקירמן ושותף מנהל בקרן Catalyst:" זאת הפעם השלישית שאנחנו מקיימים את הכנס בסין, ואנו נדהמים מהדרישה שיש לטכנולוגיות ישראליות במדינה. במחוז שנדונג נחושים להפוך למובילים בייצור מתקדם שיסייע להם לקדם את המפכה התעשייתית הרביעית, וכן לאמץ טכנולוגיות מתקדמות במדעי החיים, אנרגיה ירוקה ותחומים צומחים אחרים.
על מנת להבטיח שיעורי התאמה גבוהים לחברות המשתתפות, קיימנו מפגשים מקדימים בארץ עם המשקיעים כדי לזהות את החברות בעלות הפוטנציאל הגבוה ביותר להצלחה בכנס. זוהי הזדמנות אדירה ליזמים ישראלים במגוון תחומים, שייהנו מההזדמנות להציג את הטכנולוגיות שלהם על הבמה וכן בפגישות מאורגנות מראש עם משקיעים איכותיים."
בין הנושאים בהם יעסוק הכנס: מיזוגים ורכישות סין-ישראל; השותפות הישראלית-סינית: יוזמת דרך המשי החדשה (OBOR); השקעות סיניות בחברות הייטק ומדעי החיים ישראליות; תדמית ישראל בעולם ועוד. כנסים מסוג זה חושפים יזמים וחברות ישראליות לאופציות חדשות ולמשקיעים רבים, כאלו שלא בהכרח יכלו למצוא באופן פרטני – לבד.
כנס GoforIsrael מהווה נקודת פסגה מיוחדת ויקרה מפז אשר ביכולתה להעצים את הקשר המיוחד שבין מדינת ישראל לסין תוך חשיפה של יזמים וסטארט-אפים ישראלים לכלכלה ול-Eco System הסיני, שהוא עצום בגודלו.